Diari Oficial de la Generalitat Valenciana


Sumari del DOGV 5919, del 23-12-2008 (2008/14038)

RESOLUCIÓ de 24 de setembre de 2008, del conseller de Medi Ambient, Aigua, Urbanisme i Habitatge, per la qual s'aprova definitivament la modificació de l'Estudi de detall de la UE-2 del Pla especial Port de València per al desenvolupament de la Zona d'Activitats Logístiques (ZAL) del Port de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5919

Data del DOGV
:   23-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14725


Data del document
:   24-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 24 de setembre de 2008, del conseller de Medi Ambient, Aigua, Urbanisme i Habitatge, per la qual s'aprova definitivament la modificació de l'Estudi de detall de la UE-2 del Pla especial Port de València per al desenvolupament de la Zona d'Activitats Logístiques (ZAL) del Port de València. [2008/14038]  
Vist l'expedient remés per l'Institut Valencià de l'Habitatge, Societat Anònima (d'ara endavant IVHSA) referit a la modificació de l'Estudi de detall de la UE-2 delimitada pel Pla especial per al desenvolupament de la Zona d'Activitats Logístiques (ZAL) del Port de València, a l'efecte d'aprovació i de conformitat amb el següents:  
Antecedents de fet  
Primer. Per resolució de 27 de febrer de 2007 de la directora general d'Ordenació del Territori s'acorda el sotmetiment a informació pública de la modificació de l'Estudi de detall de la UE-2 ZAL. Els anuncis es van publicar en el DOGV núm. 5481 de 30 de març de 2007, i en els periòdics Las Provincias i Levante de 20 de març de 2007. El projecte va quedar depositat per a la consulta pública a la seu de l'Ajuntament de València i a la de l'IVHSA, sense que es presentaren al·legacions.   
El Pla especial modificatiu del Pla general de València per al desenvolupament de la Zona d'Activitats Logístiques (ZAL) va ser aprovat definitivament per resolució del conseller d'Obres Públiques i Urbanisme el 23 de desembre de 1999. Aquesta establia que la unitat d'execució 2, zona residencial destinada a reallotjament de famílies afectades per l'actuació en la zona de la Punta, havia de desenvolupar-se mitjançant un estudi de detall que fixara els paràmetres urbanístics.  
El 20 d'octubre de 2000 se subscriu un Conveni de col·laboració entre l'IVHSA i Sepes, per a la gestió i desenvolupament de la UE-2 i promoure la construcció d'habitatges subjectes a règim de protecció pública amb les parcel·les que se li adjudiquen.  
En desplegament del Pla especial es va elaborar l'Estudi de detall de la UE-2 promogut per Sepes, aprovat per resolució del conseller d'Obres Públiques Urbanisme i Transport el 6 de novembre de 2002.  
Per resolució del conseller de Territori i Habitatge de 2 d'abril de 2007 es va aprovar una correcció d'errades i el projecte de reparcel·lació de l'Estudi de detall de la UE-2, promogut per l'IVHSA. Aquest Estudi de detall corregit és el que ara es pretén modificar.  
Segon. El Projecte consta de memòria justificativa i de plànols d'informació i ordenació.  
Tercer. L'objecte d'aquest document és la modificació puntual de l'Estudi de detall de la UE-2, delimitada per al desenvolupament del Pla especial de la ZAL del Port de València. L'àrea puntual en què es planteja la modificació està constituïda per l'illa R-1 i no afecta la resta de la UE-2.  
Aquesta modificació és condició necessària per a l'adaptació de la proposta de planejament a l'avantprojecte seleccionat del concurs públic per a l'edificació d'habitatge en aquest sector, convocat per l'IVHSA al novembre de 2005.  
Actualment la zona es troba executada parcialment, estant l'illa R-2 ja edificada i la R-1 únicament urbanitzada, amb traçat de voreres i paviments rodats.  
La modificació consisteix essencialment en l'eliminació de la restricció de la profunditat edificable ressenyada en l'Estudi de detall. A més, es planteja la creació d'uns itineraris de vianants de caràcter veïnal en la part interior de les subilles, que permeten l'accés i la comunicació entre els habitants i, per tant, un ús col·lectiu d'aquests espais qualificats com a espai lliure públic, que seran cedits al municipi.  
  
\* \* \* \* \* \* \* \* \* \* \* \* \* \* \* \*  
  
La solució urbana plantejada:  
- Respecta el traçat de l'actual Estudi de detall i continua la disposició i teixit urbà de Natzaret.  
- No altera la disposició de l'edificació, i permet l'accés rodat a totes les edificacions.  
- El criteri d'implantació de l'edificació és mantenir l'alineació a les vores exteriors que donen a vials rodats o exteriors del conjunt de les subilles i redistribuir l'ocupació en els límits cap a l'eix est/oest, ja que l'ocupació està esgotada i es respecta l'estàndard de l'edificabilitat del PGOU (0,6).  
- Genera una parcel·la estreta i profunda (5 x 23 m aprox.) tipològicament comuna als barris marítims de la ciutat.  
- Jerarquitza els vials segons un ordre lògic i reelabora la urbanització de l'est/oest amb la creació d'una nova zona d'ús veïnal.  
- La incorporació de les sendes posteriors, classificades com a espais lliures públics, amb una amplària mínima de 3 m, permet un segon accés de vianants a l'habitatge, i genera la possibilitat d'ús i estada en aquests espais en activitats socials veïnals.  
La fitxa estadística de l'illa R-1, partint de les dades del document de correcció d'errades és la següent:  
Es preveu a l'illa un total de 61 habitatges, que seran destinats tots aquests a la construcció d'habitatges subjectes a règim de protecció pública per al reallotjament dels afectats per l'expropiació de la Punta.  
Quart. Durant la tramitació de l'expedient es va sol·licitar informe als següents organismes sectorials:  
- Autoritat Portuària de València, que ha emés un informe el 19.10.2007 on indica que la UE 2 queda fora de la zona de serveis del Port afecta al domini públic portuari, i per tant no és aplicable cap norma ni legislació portuària.  
- Demarcació de Carreteres de l'Estat del Ministeri de Foment, que en data 21.11.2007 ha requerit plànol de situació per a poder emetre un informe, el qual li ha sigut remés el 7.02.2008. El 12.02.2008 ha emés un informe on indica que atés que l'actuació urbanística es projecta fora de la zona d'influència de la Xarxa de Carreteres de l'Estat, no és competència d'aquest Servei emetre un informe respecte d'això.  
Cinqué. S'ha de recalcar que un estudi de detall no pot incrementar l'edificabilitat prevista en el planejament vigent, per tant en aquest cas no és aplicable l'article 25.4 del Text refós de la llei d'aigües, el qual exigeix informe de la Confederació Hidrogràfica per als plans urbanístics únicament quan comporten noves demandes de recursos hídrics, la qual cosa no ocorre en aquest cas.  
Sisé. València disposa de Pla general d'ordenació urbana, aprovat per Resolució del conseller d'Obres Públiques i Urbanisme, de 28 de desembre de 1988.  
Seté. La Comissió Territorial d'Urbanisme de València, en sessió celebrada el 20 de febrer de 2008, va acordar aprovar-lo provisionalment i condicionar l'elevació de l'aprovació definitiva al conseller de Medi Ambient, Aigua Urbanisme i Habitatge de l'expedient de modificació puntual de l'Estudi de detall de la UE-2 del Pla especial ZAL Port de València, al fet que s'aporten dues còpies visades del projecte que aclarisquen el que s'ha indicat respecte a l'edificabilitat, a l'efecte de que no induïsca a confusió.  
Huité. Amb data 29 de juliol de 2008, el Servei Territorial d'Ordenació del Territori de València, revisada la documentació presentada per l'IVHSA en data 16 de juliol de 2008, va considerar complida la condició establida en l'acord de la Comissió Territorial d'Urbanisme de València, i proposà l'elevació al conseller per a l'aprovació definitiva.  
Fonaments de dret  
Primer. La documentació està completa d'acord amb el que preveu l'article 80 de la Llei 16/2005 de 30 de desembre, de la Generalitat, urbanística valenciana (d'ara endavant LUV). La tramitació ha sigut correcta, d'acord amb el que preveuen els articles 89 i concordants de la LUV.  
Segon. El Pla especial aprovat en 1999 establia per a les illes R-1 i R-2 de la unitat d'execució 2 un coeficient d'edificabilitat de 0,6 m²sostre/m²sòl. Aquest coeficient és aplicat en l'Estudi de detall aprovat l'any 2002. No obstant això, la correcció d'errades de l'Estudi de detall aprovada en 2007 va corregir les superfícies en el sentit de determinar la superfície real després de mesurament topogràfic, encara que no va aplicar a les superfícies corregides el coeficient d'edificabilitat de 0,6, per la qual cosa en el document de correcció d'errades i en l'acord d'aprovació d'aquesta es mostrava el següent quadre, on es modifiquen les superfícies corregides però no les edificabilitats:  
  
\* \* \* \* \* \* \* \* \* \* \*   
  
  
\* \* \* \* \* \* \* \* \* \* \*   
  
Així, el quadre correcte de l'illa R-1, com a conseqüència d'aplicar a les superfícies corregides l'edificabilitat de 0,6 hauria d'haver sigut el següent:   
Per tant, en aquesta modificació de l'Estudi de detall s'observa que no hi ha increment d'edificabilitat respecte a la prevista en el Pla especial que va fixar aquesta, perquè l'edificabilitat total de l'illa R-1 es fixa en 8.629 m²sostre.   
El problema d'interpretació prové de la correcció d'errades de l'Estudi de detall aprovat en 2007, on en el document i la llegenda del plànol 0.3 s'indueix a confusió, perquè de la lectura sembla deduir-se que per mitjà d'Estudi de detall s'incrementa l'edificabilitat. Amb la documentació presentada per l'IVVHSA, en data 16 de juliol de 2008, s'aclareix de forma indubtable l'esmentada interpretació.  
Tercer  
Amb l'ordenació prevista hi ha un increment de sòl dotacional públic de 1.744,88 m²sòl que es destinarà a espai lliure públic, i que serà cedit a l'Ajuntament de València. Això suposa que la superfície total dotacional en la unitat d'execució 2 passe de 25.403,23 m²sòl a 27.148,11 m²sòl, la qual cosa suposa un percentatge destinat a sòl dotacional de 59,47%, que es considera suficient per a l'edificabilitat prevista.   
Quart. El conseller de Medi Ambient, Aigua, Urbanisme i Habitatge és l'òrgan competent per a l'aprovació definitiva de plans de municipis de més de 50.000 habitants, de conformitat amb el que disposa l'article 6.e) del Decret 167/2007, de 21 de setembre, del Consell de la Generalitat Valenciana, pel qual s'aprova el Reglament dels òrgans territorials i urbanístics de la Generalitat Valenciana.  
Vistos els preceptes legals esmentats, la Llei 30/92, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999, i de conformitat amb a l'acord de la Comissió Territorial d'Urbanisme de València, i la proposta de resolució, resolc:  
Aprovar definitivament la modificació de l'Estudi de detall de la UE-2 del Pla especial Port de València per al desenvolupament de la Zona d'Activitats Logístiques (ZAL) del Port de València.  
Contra aquesta resolució, que posa fi a la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercitar qualsevol altre recurs que considere oportú.  
València, 24 de setembre de 2008.- El conseller de Medi Ambient, Aigua, Urbanisme i Habitatge: José Ramón García Antón.